Мураталиев, Бейшенбай Тоголокович
Бейшенбай Тоголокович (Тоголок уулу) Мураталиев (1929 –1973) - Кыргызстандын совет мезгилиндеги коомдук жана мамлекеттик ишмери, экономика илимдеринин кандидаты.

Кыскача өмүр таржымакалы

Б.Т.Мураталиев 1929-жылы 10-февралда Кыргызстандын Чүй облусундагы ал кезде Кызыл-Аскер (Кант районуна, кийинчерээк - Аламүдүн) районуна караштуу Кашка-Суу айылында туулган. 

Атасы Тоголок Муратаалы уулу кедей дыйкан болгону айтылат. 

Ленинград каржы-экономика институтун ийгиликтүү аяктаган. 
Экономика илимдери боюнча кандидаттык диссертациясын коргогон. 

Кыргыз улуттук университетинде (ал кезде Кыргыз мамлекеттик университетинде) окутуучу, доцент болуп иштеген. 
1956-жылдан Кыргыз улуттук илимдер академиясында Экономика институтундагы Өндүргүч күчтөрдү жайгаштыруу секторунун (бөлүмчөсүнүн) башчысы болуп иштеген. 
1961-жылдан тартып КПССтин партиялык ишине өтөт. 
1963-жылы декабрда Кыргызстан КП БК катчысы болуп шайланат. 

Дал ушул кызматты аркалап жатканда АКШда Азамат Алтай менен жолуккан. 

Кыргыз ССР Жогорку Кеңешинин 6-7-8-чакырыктагы курамына депутат болуп шайланган. 

1973-жылы Кыргыз ССР Жогорку Кеңешинин төрагасы да болгон. 

1973-жылы 7-апрелде жол кырсыгынан улам мезгилсиз дүйнөдөн кайткан.

Сыйлыктары

Эки жолу Эмгек Кызыл Туу ордени менен сыйланган.

Ал тууралуу адабият

 Аттиң, автокырсык болбогондо…

Интернеттеги шилтемелер

 https://www.azattyk.org/a/qyrgyzstan_2021_bejshenbaj-murataliev_tuuraluu_bsh_blog/30335359.html?nocache=1

 http://www.barakelde.org/news:11116/ 

 http://whp057.narod.ru/kissr.htm 

Кыргызстан
Саясат
1929-жыл
1973-жыл
Инсандар
Чүй облусу
20-кылым
Кыргыз тарыхы